proxectonos/corpus_dominio_legal_administrativo_tmp huggingface dataset:
08/06/2012 | Administración LocalMunicipal
Santiago de Compostela
Urbanismo
Anuncio de información pública LAP/154/2012

D./D.ª ANTONIO IGNACIO GÓMEZ DÍAZ solicitou licenza de apertura para HOSTAL E CAFETERÍA na RÚA BAUTIZADOS (DOS), 11 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/154/2012 pode consultarse no Negociado de Aperturas deste Concello. Santiago de Compostela, 29 de maio de 2012. A concelleira delegada de Urbanismo Asdo.: María Pardo Valdés
08/06/2012 | Administración LocalMunicipal
Noia
Tesourería - Recadación
Calendario fiscal para o ano 2012

CALENDARIO FISCAL PARA O ANO 2012 Polo presente publícase o calendario fiscal para o ano 2012 aprobado pola Xunta de Goberno Local, en sesión ordinaria celebrada o vinte e catro de abril de dous mil doce, en relación co totalidade de tributos de cobro periódico do exercicio 2012. Cumprirá, así mesmo, coa función de publicación do anuncio de exposición ao público e de cobranza a que se refire o artigo 24 do Regulamento xeral de recadación, aprobado por Real decreto 939/2005, do 29 de xullo, en relación cos distintos prazos de cobranza outorgados aos contribuíntes para o pagamento dos tributos e demais ingresos públicos e patrimoniais de vencemento periódico e notificación colectiva que se esixen por padrón e que se citan a continuación. Cumprirá, así mesmo, coa función de publicación do anuncio de exposición ao público e de cobranza a que se refire o artigo 24 do Regulamento xeral de recadación, aprobado por Real decreto 939/2005, do 29 de xullo, en relación cos distintos prazos de cobranza outorgados aos contribuíntes para o pagamento dos tributos e demais ingresos públicos e patrimoniais de vencemento periódico e notificación colectiva que se esixen por padrón e que se citan a continuación. LUGAR DE PAGAMENTO: • Entidades colaboradoras: LA CAIXA e BANCO BILBAO VIZCAYA ARGENTARIA • Por internet, banca electrónica e en caixeiro automático. Os clientes das entidades colaboradores citadas, que o permitan, poderán realizar o ingreso das súas débedas por estes medios. FORMAS DE PAGAMENTO: Acorde co establecido no artigo 60.1 da Lei 58/2003, xeral tributaria, o pago da débeda tributaria efectuarase en efectivo. Así mesmo, poderá utilizarse como medio de pago o cheque, conformado ou certificado e a prol do Concello de Noia e a tarxeta de crédito e débito, artigo 34 do regulamento xeral de recadación, cos requisitos e condicións que se establezan. ADVERTENCIA: Segundo o establecido no artigo 24.2b) do Regulamento xeral de recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, aos que fai referencia os artigos 26 e 28 da Lei xeral tributaria, xuros de mora e, no seu caso, as custas que se produzan. POSIBILIDADE DE MODIFICACIÓN: Resérvase a Xunta de Goberno Local a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicadas nas datas sinaladas, informando de tal circunstancia aos cidadáns coa suficiente antelación. Noia, 21 de maio do 2012. O alcalde-presidente Asdo.: Rafael García Guerrero
08/06/2012 | Administración LocalMunicipal
Cambre
Aprobación inicial expediente de modificación de crédito, transferencia de crédito núm.1/2012

O Pleno municipal, en sesión ordinaria celebrada o día 31 de maio de 2012, acordou aprobar inicialmente o expediente de modificación de crédito, de transferencia de crédito núm.1/2012. Por medio do presente expónse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 179, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 1 de xuño de 2012 A concelleira delegada de Economía, Facenda, Promoción económica e Consumo P. D. (R. A. n.º 1000/2011, de 17de xuño) Marta María Vázquez Golpe
08/06/2012 | Administración LocalMunicipal
Culleredo
Economía, Facenda, Réxime Interior
Modificación do prezo público do Conservatorio de Música

A xunta de goberno local, por delegación do Pleno da entidade, en sesión celebrada o día 28 de maio de 2012 aprobou a modificación dos artigos 3, 5 e 6 do prezo público prezo público por ensinanzas e actividades educativas e de fomento da igualdade de xénero, culturais, deportivas, xuvenís e para persoas adultas, maiores e/ou con algunha discapacidade específica, nos apartados referentes ao Conservatorio de Música. As modificacións comezarán a aplicarse no curso 2012-2013, segundo o calendario escolar fixado pola Consellería de Educación, e será efectiva para o curso escolar correspondente a partir do remate do curso anterior, unha vez que se realicen as devanditas publicacións, permanecendo en vigor ata a súa modificación ou derrogación expresa. Culleredo, 01 de xuño de 2012 O alcalde Julio Sacristán de Diego
08/06/2012 | Administración LocalMunicipal
Toques
Padrón de abonados ao servizo municipal de augas do 1º trimestre de 2012

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga e conservación de contadores e acometidas, correspondente ao 1º trimestre de 2012, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Toques, 25 de maio de 2012. O Alcalde, Asdo.: Jorge Francisco Calvo Pestonit
08/06/2012 | Administración LocalMunicipal
Ames
Inicio de expedientes sancionadores de tráfico

EDICTO De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común (B. O. E.285, do 27 de novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o tesoureiro do Concello e o órgano competente para a súa resolución é o Ilmo. Sr. alcalde, de conformidade co disposto no art.69.2 do Real decreto 339/1990, do 2 de marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro Xeral do Concello de Ames, sito na praza do Concello, 2, Bertamiráns (Ames). No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993, do 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos, n.º 6-baixo, en horario de 8.30 a 14.30 horas de luns a venres e de 16.15 a 18.30 de luns a xoves (teléfono 981 88 49 19, fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 30 de mayo de 2012. O alcalde-presidente Asdo: Santiago V. Amor Barreiro
08/06/2012 | Administración LocalMunicipal
A Laracha
Aprobación inicial da imposición e ordenación da taxa pola prestación do servizo de axuda no fogar

O Pleno do Concello en sesión ordinaria de data 30 de maio de 2012 aprobou provisionalmente a imposición e ordenación da seguinte taxa: · Taxa pola prestación do servizo de axuda no fogar. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que consideren convintes. No caso de non presentar ningunha reclamación, o acordo elevarase automáticamente a definitivo, sen necesidade de acordo plenario. A Laracha, 31 de maio de 2012 O Alcalde José Manuel López Varela
08/06/2012 | Administración LocalMunicipal
Miño
Aprobación definitiva da modificación de Ordenanza fiscal núm.2 reguladora do imposto sobre construcións, instalacións e obras

O Pleno do Concello de Miño, en sesión extraordinaria celebrada o día 30 de marzo de 2012, adoptou o acordo de aprobación provisional da modificación da ordenanza fiscal nº 2 “Ordenanza reguladora do imposto sobre construcións, instalacións e obras”. Durante o período de exposición ó público non se formularon reclamacións, elevándose a definitivos os acordos municipais adoptados, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen perxuizo de calquera outro que se estime oportuno. O texto de modificación da ordenanzas fiscal é o seguinte: ORDENANZA FISCAL Nº 2, REGULADORA DO IMPOSTO SOBRE CONSTRUCIÓNS, INSTALACIÓNS E OBRAS. ARTIGO 4.1. Cando se conceda a licenza preceptiva practicarase unha liquidación provisional, determinándose a base impoñible en función do orzamento presentado polos interesados ou sobre a valoración dos técnicos municipais practicada segundo o descrito nos anexos a esta ordenanza se estes detectasen que a documentación adxunta á solicitude non reflexa custes axustados á realidade. ANEXO 1 OBRA MENOR: Relación de prezos unitarios de execución material: 2 OBRA MAIOR: Relación de prezos medios de execución material: - Vivenda exenta unifamiliar: 528 Euros/m 2 construído. - Vivenda adosada unifamiliar: 484 Euros/m 2 construído. - Vivenda plurifamiliar: 440 Euros/m 2 construído. - Vivenda V. P. O.-A: 400 Euros/m 2 construído. - Trasteiros, porches, terrazas abertas: 154 Euros/m 2 construído. - Local libre en p. baixa/garaxe-aparcamento: 176 Euros/m 2 construído. - Naves industriais e talleres: 144 Euros/m 2 construído. - Terciario de oficinas e servicios: 400 Euros/m 2 construído. - Centro comercial en edificio exclusivo: 384 Euros/m 2 construído. - Piscinas abertas: 291 Euros/m 2 construído. - Local comercial e industria-escapatrate: 312 Euros/m 2 construído. - Muros de contención e zapata realizados con hormigón armado inclíndo parte proporcional de baleirado e drenaxe: 380.00 Euros/m 2 construído. - Muros de contención realizados en escollera, cachotería, sillares, pedraplens, gabións incluído baleirado e drenaxe: 280.00 Euros/m 2 construído. Miño, 31 de maio de 2012 O alcalde Juan A. Maceiras Barros
08/06/2012 | Administración LocalMunicipal
Culleredo
Economía, Facenda, Réxime Interior
Aprobación inicial de expediente de suplemento de crédito

O Pleno da Corporación en sesión celebrada o trinta e un de maio de dous mil doce aprobou inicialmente un expediente de suplemento de crédito. En cumprimento do disposto no artigo 177 apartado segundo en relación co 169 do real decreto lexislativo 2/2004, exponse ó público nos servizos económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobados si durante o período de exposición pública non se presentase reclamación algunha. Culleredo, 01 de xuño de 2012 A alcalde Julio Sacristán de Diego
08/06/2012 | Administración LocalMunicipal
Ames
Resolución de expedientes sancionadores de tráfico

EDICTO De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación da resolución sancionadora dictada nos expedentes que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despois de intentala no domicilio coñecido do infractor, feito do que se ten constancia no expedente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes, contado desde o día seguinte ao da presente publicación, tendo carácter obligatorio previo ao recurso contencioso-administrativo (art.14.2 RDL 2/2004 de 5 de marzo e 108 da Lei 7/1985, do 2 de abril). O recurso contencioso- administrativo poderase interpoñer no prazo de dous meses, contados desde o día seguinte á notificación da resolución que poña fin ó recurso de reposición, perante o Xulgado do Contencioso-Administrativo de Coruña ou da circunscrición na que teña o seu domicilio o sancionado (art.46 1 e 4 da Lei 29/1998, do 13 de xullo). Se non se producira resolución expresa do recurso de reposición, o recurso contencioso-administrativo poderase interpoñer no prazo de seis meses, contados desde o día seguinte a aquel, no que deba entenderse presuntamente desestimado o recurso previo de reposición. Non obstante, poderase interpoñerse calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 20 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costa, xuros de demora, de conformidade co establecido nos artigos 161.4 da Lei 58/2003, xeral tributaria, e 21.2 do Real decreto 320/1994, do 25 de febreiro. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos, n.º 6-baixo, en horario de 08.30 a 14.30 horas de luns a venres e de 16.15 a 18.30 de luns a xoves (teléfono 981 88 49 19, fax 981 89 16 92 e e-mail: ames@canaltributos. com). O que se publica para coñecemento dos interesados. AMES, 30 de maio de 2012. O alcalde-presidente Asdo.: Santiago V. Amor Barreiro
08/06/2012 | Administración LocalMunicipal
Coirós
Instalación de depósito de G. L. P.

Tendo solicitado nesta Alcaldía a empresa REPSOL BUTANO, S. A., sendo o seu representante Margarita Magdalena Llansol Titiriga, licenza municipal de instalación dun depósito de gas propano de 6.650 litros (soterrado), para subministro de gas a 16 chalets individuais sitos no lugar de Figueiras, Coirós; cumprindo o disposto polo artigo 8.3 do Decreto 133/2008 de 12 de xuño de Evaluación de Incidencia Ambiental, sométese a información pública polo período de vinte días, que se contarán a partir do siguiente á inserción deste Edicto no BOP e no Diario Oficial de Galicia aos efectos de que durante dito período se poidan presentar as reclamacions ou alegacions que se estimen oportunas. Coirós, 10 de maio de 2012 O ALCALDE Asdo.: Francisco Quintela Requeijo
08/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29150. Xunta de Compensación Polígono 4. Santiago de Compostela

CLAVE: DH. W15.29150 A Xunta de Compensación do Polígono Nº 4, con CIF V-15892128 solicita autorización para a execución de obras de urbanización na zona de influenza dun afluente do río Sar que atravesa o ámbito de actuación. Estas obras de urbanización corresponden aos proxectos que desenvolven o Polígono 4 do Plan Parcial de Fontiñas, na cidade de Santiago de Compostela, A Coruña, descritas na documentación técnica achegada. O proxecto inclúe unha zona interior que atravesa o afluente onde non se prevén edificacións nin viario rodado, sendo as actuacións nesta zona as conducentes á creación dunha zona verde, con zonas interiores comunicadas por dous tipos de sendeiros e que se atoparía aproximadamente dentro dos límites que definen os vértices da seguinte táboa: Diversos sendeiros proxéctanse neste ámbito, localizándose os que requiren o cruce do afluente ( de norte a sur ) os que unen directamente os vértices 1 e 21; o 3 e o 19; o 5 e o 15, o 6 e o 14 e por último o 9 e o 14. Estes sendeiros seguen dúas tipoloxías, unha onde só se executa nun largo que varía dende 1,70 m ata 5 m; con pavimento en formigón de 15 cm con árido lavado; e outra de sendeiros secundarios onde o largo máximo é de 1 m e consisten en xabre endurecido. Nesta zona interior inclúese o mantemento das árbores existentes, a instalación dunha rede de rega que iría ao longo dos sendeiros, e as instalacións de pasarelas e pasais nas zonas de cruce co afluente. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 23 de maio de 2012 O xefe do servizo territorial Ángel Gómez Rey
08/06/2012 | Administración LocalMunicipal
Aranga
Secretaría - Intervención
Anuncio contratación

De conformidade co acordo da xunta de goberno local do 24 de maio de 2012, convocase procedemento aberto, con varios criterios de adxudicación, para a adxudicación do contrato de servizo de axuda no fogar das persoas dependentes no concello de Aranga, cos seguintes datos: 1. Entidade adxudicadora: Concello de Aranga. a) servizo público de axuda no fogar das persoas dependentes do concello de Aranga. b) Tipo: Servizo c) Lugar de execución: Aranga d) Prazo de execución: dous anos con posibilidade de prórroga. a) Tramitación: ordinaria b) Procedemento: Aberto c) Forma: Varios criterios de valoración, sinalados na cláusula 12 do prego. a) Orzamento máximo de licitación: 102.500,00 €. b) Revisión de prezos: Segundo variación que sinale o Convenio Colectivo para a actividade de Axuda a domicilio de Galicia. a) provisional: non se esixe b) definitiva: 5% do prezo de adxudicación, exluído o IVE: Na secretaría do concello de Aranga, e no perfil do contratante: www.aranga.es Domicilio: Praza Maestro Mosquera 1.15317. Aranga. a) Data límite de presentación: 15 días naturais dende o seguinte ao da publicación do derradeiro anuncio no Boletín Oficial da Provincia ou no Perfil do contratante. b) Lugar de presentación: Rexistro Xeral do concello. Aranga, 28 de maio de 2012 O alcalde: Asdo: Alberto Platas Álvarez
08/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29677. Servizo de Infraestruturas Agrarias - Medio Rural. Santiso

CLAVE: DH. W15.29677 O Servizo de Infraestruturas Agrarias - Medio Rural con CIF: S1511001H e con enderezo en Edif. Admo. Monelos - Praza Luís Seoane s/n 6ª Planta, 15008 A Coruña. Solicita AUTORIZACIÓN para a construción dunha ponte na pista de concentración parcelaria entre os lugares de Balocas e A Graña, parroquia de Visantoña, concello de Santiso, para o paso sobre o regato de Puñin. A nova ponte realizarase mediante trabes de formigón pretensado cun vano de 7m e deixando unha luz libre de 3m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 23 de maio de 2012 O xefe do servizo territorial Ángel Gómez Rey
08/06/2012 | Administración LocalMunicipal
Fene
Secretaría
Orzamento económico exercicio 2012

O Pleno municipal deste concello en sesión celebrada o 31 de maio aprobou o orzamento xeral para o exercicio 2012 e cadro de personal. En cumprimento do disposto no artigo 169 do Real Decreto Lexislativo 2/2005, de 5 de marzo exponse ó público na Secretaría do concello por prazo de 15 días, que comezará a contar dende o seguinte ó da inserción do presente edicto no boletín oficial da provincia, para que durante o mesmo se poidan formular as reclamacións ante o Pleno nos termos establecidos polos artigos 170 do TRLRFL e artigo 22 do Real Decreto 500/1990. Fene, a 1 de xuño do 2012. O Alcalde Asdo. Gumersindo Pedro Galego Feal
08/06/2012 | Administración LocalMunicipal
Ortigueira
Secretaría
Aprobación definitiva da modificación da Ordenanza fiscal nº 4 reguladora do imposto sobre construcións, instalacións e obras

Aprobada inicialmente polo Pleno da Corporación, en sesión ordinaria realizada o día trinta de marzo de dos mil doce, a modificación do artigo 3.3 da Ordenanza número 4 reguladora do Imposto de Construcción, Instalacions e Obras, e estando sometido a información pública o devandito acordo polo prazo de trinta días hábiles, sen que durante o mesmo se presentasen reclamacións, considerase definitivamente adoptado o acordo referido, polo que se procede á publicación da citada modificación para os efectos da súa entrada en vigor. ORDENANZA FISCAL Nº 4 REGULADORA DO IMPOSTO SOBRE CONSTRUCCIÓNS, INSTALACIONS E OBRAS Artigo 3º. – 1.- A base impoñible deste imposto está constituída polo custo real e efectivo da construción, instalación ou obra, e enténdese por tal, para estes efectos, o custo de execución material daquela. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material.2.- A cota do imposto será o resultado de aplicar á base impoñible o tipo de gravame.3.- O tipo de gravame será o 4 por 100 catro por cento). 4.- O imposto percíbese no momento de iniciarse a construción, instalación ou obra, aínda cando non se obtivese a correspondente licenza. Ortigueira, 31 de maio de 2012 O Alcalde Rafael J. Girón Martínez
08/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2012/30

Resolución do 21 de maio de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización da instalación eléctrica no concello do Pino (expediente IN407A 2012/30). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se describe: Solicitante: U. D. E. S. A. Enderezo Social: r/ José Ángel Valente, n.° 17, local 62, Santiago Denominación: centro de seccionamento e manobra Figueroa Situación: O Pino Características técnicas: – Centro de seccionamento e manobra Figueroa en caseta de obra civil, con catro celas de liña a pé de apoio existente de tipo C 14/3.000, onde se realizarán catro pasos aéreo-subterráneos. – Liña eléctrica de media tensión subterránea a CS Figueroa (LMT Amarelle-Figueroa, Expte.144/2001) a 20 kV, cunha lonxitude de 19 m, con inicio no paso aéreo a subterráneo a realizar no apoio existente s/n de tipo C-1413.000 da LMT Amarelle-Figueroa (Expte.144/2001), condutor tipo RHZ1-2OL-12/20 kV-3(1x240A1) e final en cela de liña a instalar no centro de seccionamento Figueroa proxectado. – Liña eléctrica de media tensión subterránea Figueroa-Santiso (Expte.206/2001) a 20 kV, cunha lonxitude de 16 m, con inicio en cela de liña a instalar no centro de seccionamento Figueroa proxectado, condutor tipo RHZ1-2OL-12120 kV-3(1x240 Al) e final no paso de subterráneo a aéreo a realizar no apoio existente de tipo C-14/3.000 da LMT Figueroa-Santiso (Expte.206/2001). – Liña eléctrica de media tensión subterránea Figueroa-A Rúa (Expte.387/2003) a 20 kV, cunha lonxitude de 18 m, con inicio en cela de liña a instalar no centro de seccionamento Figueroa proxectado, condutor tipo RHZ1-2OL-12/20 kV-3(1x240 Al) e final no paso de subterráneo a aéreo a realizar no apoio existente de tipo C-14/3.000 da LMT Figueroa-A Rúa (Expte.387/2003). – Liña eléctrica de media tensión subterránea Figueroa-Millares (Expte.7.964) a 20 kV, cunha lonxitude de 15 m, con inicio en cela de liña a instalar no centro de seccionamento Figueroa proxectado, condutor tipo RHZ1-2OL-12/20 kV-3(1x240 Al) e final no paso de subterráneo a aéreo a realizar no apoio existente de tipo C-14/3000 de LMT Fiqueroa-Millares (Expte.7.964). Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 21 de maio de 2012. A xefa territorial Susana Vázquez Romero
08/06/2012 | Administración LocalMunicipal
A Capela
Padrón fiscal taxa RSU 2º trimestre 2012

O padrón fiscal da taxa de prestación do servizo de recollida e tratamento de RSU correspondente ao 2º trimestre do exercicio 2012, foi aprobado por resolución da alcaldía do día 28 de maio de 2012. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei Reguladora das Facendas Locais, no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. Senon recaera resolución no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos jurídicos establecidos nos artigos 43 e 44 da Lei 30/1992, do 26 de novembro, do réxime jurídico das administracións públicas e do procedemento administrativo común. Non obstante, se se considera convinte, poderase empregar e ejercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 31 de xullo de 2012. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora Novacaixagalicia, presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período ejecutivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 28 de maio de 2012 O alcalde, Manuel Meizoso López
04/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.30215 Servizo de Prevención e Defensa contra Incendios Forestais. Neda

D. ADOLFO JAVIER BERCIAL HANES ( Xefe da Unidade Técnica nº 1), con N. I. F.: XXXXXXXXX, en nome e representación do SERVIZO DE PREVENCIÓN E DEFENSA CONTRA INCENDIOS FORESTAIS solicita de Augas de Galicia un caudal de 0,00095 l/s de augas dun regato innominado afluente do Belelle en O Carballal - Sta. María de Neda T. M. de Neda e con destino a Depósito de auga para extinción de incendiosd forestais. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.30215. As características do aproveitamento son: SOLICITANTE: D. ADOLFO JAVIER BERCIAL HANES (Xefe da Unidade Técnica nº 1), en nome e representación do SERVIZO DE PREVENCIÓN E DEFENSA CONTRA INCENDIOS FORESTAIS CAUDAL: 0,00095 l/s DESTINO: Depósito de auga para extinción de incendios forestais ORIXE: regato innominado afluente do Belelle LUGAR: O Carballal - Sta. María de Neda T. M.: Neda. As obras consisten na construción dun depósito de incendios no lugar de O Carballal, Santa María, concello de Neda. O depósito de formigón armado contará cunhas dimensións de 5m x 4m de base e 2,5 m de altura, estará situado na zona de policía dun regato innominado afluente do Belelle, realizándose a captación augas arriba neste regato mediante arqueta e canalización de 40 mm de diámetro. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Neda, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 22 de maio de 2012 A Xefa da Área de Autorizacións e Concesións. Zona Galicia Norte Carlos Joaquin El Ayadi Mollejo
04/06/2012 | Administración LocalMunicipal
Corcubión
Delegación de funcións da Alcaldía por ausencia no segundo tenente de alcalde

DELEGACIÓN DE FUNCIÓNS DA ALCALDÍA POR AUSENCIA NO SEGUNDO TENENTE DE ALCALDE O alcalde-presidente, con data 25 de maio de 2012, dictou a resolución n.º 178/2012, adoptando o seguinte acordo: PRIMEIRO.–Delegar na 2.º tenente de alcalde, dona M.ª Manuel Fernández Louro, as competencias da Alcaldía, desde os días 28 de maio de 2012 a 1 de xuño de 2012, ambos inclusive. SEGUNDO.–A presente resolución produce efectos desde o día seguinte á súa data, non obstante se ordena a súa publicación no taboleiro de anuncios e no Boletín Oficial da Provincia. TERCEIRO.–Notifíquese a presente ó interesado a efectos da súa aceptación e comuníquese ó Pleno na vindeira sesión ordinaria que celebre. En Corcubión, a 25 de maio de 2012. O alcalde-presidente Francisco J. Lema Fuentes
04/06/2012 | Administración LocalMunicipal
Ames
Edicto de non notificados dec.883/2012. Orde de execución, seguridade e salubridade Vanesa García Muela

EDICTO Anuncio do 14 de maio de 2012, do Departamento de Urbanismo do Concello de Ames, polo que se empraza ao interesado para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se indica no anexo para notificárselle a comparecencia. A comparecencia deberá efectuarse no prazo de dez días, contados desde o seguinte ao da publicación deste anuncio no Boletín Oficial da Provincia, nas oficinas dos servizos de Urbanismo do Concello de Ames, situadas na rúa Alcalde Lorenzo, n.º 2-1.º, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 14 de maio de 2012. O alcalde Santiago V. Amor Barreiro ANEXO 1. Expediente: Decreto: 883/2012 Interesado: Vanessa García Muela Acto notificado: orde de execución por motivos de seguridade, salubridade e ornato público.
04/06/2012 | Administración LocalMunicipal
Vimianzo
Conta xeral 2011

ANUNCIO Conta xeral 2011 Formulada e rendida a conta xeral do exercicio de 2011 e informada favorablemente pola Comisión Especial de Contas en sesión de data 26 de maio de 2012, sométese a información pública na Intervención deste Concello polo prazo de quince días, durante os cales e oito máis, os interesados poderán presentar as reclamacións, reparos e observacións que estimen convintes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vimianzo, 28 de maio de 2012. O alcalde Asdo.: Manuel Antelo Pazos
04/06/2012 | Administración LocalMunicipal
Cabana de Bergantiños
Aprobación definitiva OF reguladora IVTM

O Pleno do Concello de Cabana de Bergantiños, en sesión celebrada o 29 de marzo de 2012 adoptou o acordo de aprobar provisionalmente a “Modificación da Ordenanza Fiscal reguladora do Imposto de Vehículos de Tracción Mecánica”, acordo que se expuxo ó público mediante edicto no taboleiro de anuncios e no BOP nº 71 do 16 de abril de 2012, polo prazo de trinta días hábiles, sen que se producira ningunha reclamación. Estando, polo tanto, aprobada definitivamente a modificación da ordenanza fiscal reguladora do IVTM, publícase o seu texto íntegro no BOP en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. O imposto sobre vehículos de tracción mecánica esixirase neste Concello de conformidade co disposto nos artigos 92 a 99 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais (en adiante TRLRFL), aplicándose sobre as ditas disposicións os elementos determinantes da cota tributaria que se regulan nos artigos seguintes da presente ordenanza fiscal. De conformidade co previsto no artigo 95.4 do TRLRFL, o coeficiente de incremento das cotas do imposto sobre vehículos de tracción mecánica aplicable neste municipio queda fixado no 1,20, sendo as tarifas anuais as seguintes: 1.-Os suxeitos pasivos que teñan ó seu nome o vehículo no permiso de conducir poderán solicitar unha bonificación do 100% na cuota do imposto, cando o vehículo esté catalogado de histórico ou teña unha antigüedade mínima de 25 anos, contados a partir da data de fabricación. Se esta non se coñecera, tomarase como tal a da súa primeira matriculación ou, no seu defecto, a data na que o correspondente tipo ou variante se deixou de fabricar.2.- A bonificación establecida no apartado anterior será de natureza reglada e terá carácter rogado, debendo ser solicitada expresamente polo suxeito pasivo ante a Deputación Provincial da Coruña acompañando a documentación acreditativa necesaria para determina-lo sinalado no apartado anterior.3.- O efecto da concesión da presente bonificación comenzará a partir do exercio seguinte ó da data da súa solicitude, non podendo ter carácter retroactivo. A presente ordenanza fiscal, foi aprobada polo Pleno da Corporación en sesión celebrada o día 29 de marzo de 2012 e entrará en vigor a partir da data de publicación da súa aprobación definitiva e publicación íntegra do texto no Boletín Oficial da Provincia e será de aplicación a partir do 1 de xaneiro de 2013, e permanecerá en vigor ata a súa modificación ou derogación expresa. Cabana de Bergantiños, 24 de maio de 2012. O alcalde Asdo. José Muiño Dominguez
04/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29660 José Antonio García Astray (Vilasantar)

Sara Abigail Berdor Jumilla, DNI XXXXXXXXX, solicita de Augas de Galicia un caudal de 0,025 litros/segundo de augas procedente dun pozo no lugar de Vaamonde, parroquia de San Vicenzo, Concello de Vilasantar, con destino ao uso doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29660 As características do aproveitamento son: SOLICITANTE: Sara Abigail Berdor Jumilla CAUDAL: 0,025 litros/segundo DESTINO: doméstico e gandeiro ORIXE: pozo de barrena situado na parcela 347 do polígono 4 LUGAR: Vaamonde PARROQUIA: San Vicenzo de Curtis (San Vicenzo) CONCELLO: Vilasantar O aproveitamento consiste nun pozo de barrena situado na parcela 347 do polígono 4 do catastro, conducións polas parcelas 346, 345 e camiños ata a estabulación gandeira e vivenda do solicitante, no lugar de Vaamonde. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, …. de maio de 2012 O xefe do servizo territorial Ángel Gómez Rey
04/06/2012 | Administración LocalMunicipal
As Somozas
Exposición ao público do padrón do lixo de 2012

Por Resolución da Alcaldía de data 23 de maio de 2012, aprobouse o padrón fiscal da taxa pola prestación do servizo de recollida do lixo do exercicio de 2012. De conformidade co art.124 da Lei xeral tributaria notificanse conxuntamente as liquidacións establecidas no citado padrón podendo solicitar a información necesaria nas oficinas municipais, co obxecto de que os interesado poidan plantexar posibles reclamacións ou observacións durante o prazo de trinta días a contar desde o seguinte á publicación deste anuncio. A recadación das deudas será realizada pola Diputación Provincial da Coruña, nos períodos habituais e despois da publicación no BOP, nas datas e lugares establecidos polo seu servizo competente. As Somozas, 24 de maio de 2012 O alcalde Asdo.: Manuel Candocia Ramos.
04/06/2012 | Administración LocalMunicipal
Mugardos
Exposición pública da matrícula do imposto de actividades económicas do ano 2012

IMPOSTO SOBRE ACTIVIDADES ECONÓMICAS ANUNCIO DE EXPOSICIÓN PÚBLICA DE MATRÍCULA I. A. E.-2012 En cumprimento do establecido nos artigos 90.1 e 91 do Real decreto lexislativo 2/2004, do 5 de marzo, polo que se aprobou o texto refundido da Lei reguladora das facendas locais, e no artigo 3 do Real decreto 243/1995, do 17 de febreiro, polo que se dictan normas para a xestión do Imposto sobre actividades económicas e se regula a delegación de competencias en materia de xestión censal do devandito imposto, dita matrícula, que inclúe no seu caso as cotas nacionais cando o domicilio fiscal do suxeito pasivo corresponda ó Concello, exponse ao público no Concello durante 15 dias hábiles, contados a partir do día seguinte á súa publicación no Boletín Oficial da Provincia. Advírtese que a inclusión dun suxeito pasivo na matrícula, así como a súa exclusión ou alteración de calquera dos datos ós que a mesma se refire, constitúen actos administrativos contra os que caben interpor, no prazo de 15 días hábiles, a contar dende o día inmediato seguinte ao do remate do período de exposición pública da matrícula, recurso de reposición ante o órgano da Administración Tributaria do Estado competente por razón do territorio, ou reclamación ante o Tribunal Económico-Administrativo Rexional no mesmo prazo, sen que podan interpoñerse simultaneamente ámbolos recursos (artigo 92 da lei 39/88, do 28 de decembro, e 4 do Real decreto 243/1995, do 17 de febreiro). Mugardos, 25 de maio de 2012. O alcalde Xosé Fernández Barcia
04/06/2012 | Administración LocalMunicipal
Ferrol
Notificación

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo e Infraestruturas deste Concello, con data 22/03/2005, aprobou o cambio de titularidade da licenza de apertura de café-bar 2.7.2 na rúa Pascual Veiga, 7-baixo a Esperanza M.ª Nieto Moreno. Con data 1/01/2008 Juana M.ª Feal Guergue presentou instancia na que solicita o cambio de titularidade da licenza de apertura de café-bar 2.7.2 na rúa Pascual Veiga, 7-baixo. Con motivo da paralización do expediente por parte da interesada solicítase informe á Policía Municipal que, con data 18/04/2012, informa que a devandita actividade está en funcionamento e que o titular resultou ser Charity Sarhane Oae. Con data de hoxe o concelleiro delegado da Área de Medio Ambiente, Urbanismo, Servizos e Seguridade declarou a caducidade da solicitude de cambio de titularidade da licenza de apertura de café-bar 2.7.2 na rúa Pascual Veiga, 7-baixo, promovida por Juana M.ª Feal Guergue e dáse conta a Esperanza M.ª Nieto Moreno de que continúa a ser a titular da devandita licenza para que adopte as medidas oportunas. Ferrol, 24 de abril de 2012.” Ferrol, 16 de maio de 2012. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13/06/2011 (BOP 29/06/2011) Guillermo Evia Pérez
04/06/2012 | Administración LocalMunicipal
Boimorto
Aprobación definitiva de expedientes administrativos de modificación de créditos

EDICTO Aprobados definitivamente os expedientes administrativos de modificación de créditos, subexpediente de suplemento de crédito 1/2012 e subexpediente de crédito extraordinario 1/2012, no orzamento do Concello de Boimorto para o ano 2012, ao non presentarse ningunha reclamación no período de exposición ao público de aquel (quince días hábiles a partir da publicación no BOP n.º 85, de data 07/05/2012), en aplicación do disposto nos artigos 169, 170, 171 e 179 do R. D. 2/2004, do 5 de marzo, polo que se aproba o texto refundido da Lei reguladora das facendas locais, e do R. D. 500/90, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: GASTOS INGRESOS Contra a aprobación definitiva do expediente administrativo de modificación de crédito antedito no orzamento para o ano 2012, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do texto refundido da Lei reguladora das facendas locais, R. D. 2/2004, do 5 de marzo. O que se fai público para xeral coñecemento e efectos. En Boimorto, o vinte e cinco de maio de 2012. O ALCALDE Asdo.: José Ignacio Portos Vázquez
04/06/2012 | Administración LocalMunicipal
Ames
Non notificados aprob. modif. puntual S-14

EDICTO Pola Xunta de Goberno Local deste Concello, na data 17 de abril de 2012, aprobouse inicialmente a “Modificación puntual do Plan parcial do S-14 - Travesía do Porto Norte”. Unha vez practicadas as notificacións individualizadas, procédese á publicación deste anuncio cos interesados dos que non consta a súa recepción, ós efectos de que no prazo de dez dias, a contar dende a publicación deste anuncio no Boletín Oficial da Provincia o no tablón de anuncios do Concello, poidan comparecer na Oficina de Urbanismo deste Concello, situada na rúa Alcalde Lorenzo, n.º 2-1.º, para coñecemento do contido íntegro do mencionado documento e presentación, no seu caso, das alegacións que consideren oportunas. Unha vez transcorrido o dito prazo sen efectuarse a comparecencia, a notificación entenderase producida dende o día seguinte.1.–Clara Esther Sanchez Sicilia Crowley (secretario Xunta Compesación S-14). Ames, 4 de maio de 2012. O alcalde Asdo.: Santiago V. Amor Barreiro